সূত্রের খবর অনুযায়ী, দেবকৃপা নামের প্রাইভেট লিমিটেড সংস্থা ও তার অধীনস্থ 'এখন সময়' চ্যানেল (যা কখনও এয়ার হয়নি) সুদীপ্ত সেনকে বিক্রি করা নিয়ে শুরু হয় শুভাপ্রসন্নকে জিজ্ঞাসা। মঙ্গলবার প্রায় ৪ ঘন্টা তাঁকে জেরা করা হলেও শুভাপ্রসন্নর উত্তরে সন্তুষ্ট নন গোয়েন্দারা। প্রয়োজনে তাঁকে আবার তলব করা হতে পারে বলে জানিয়েছে সিবিআই। প্রচুর অসঙ্গতি পাওয়া গিয়েছে চিত্রশিল্পীর কথায়। তথ্যের সঙ্গে তাঁর কথার কোনও মিল নেই বলে জানিয়েছেন তদন্তকারীরা।